arnastofnun/IGC-2024 huggingface dataset:
S-351/2006

Málið höfðaði lögreglustjórinn í Hafnarfirði með ákæru útgefinni 20. febrúar 2006 á hendur ákærðu, E-kvk-þgf H-kvk-þgf J-kvk-þgf, kt., Grænukinn 11, Hafnarfirði, „fyrir brot gegn lögum um dýravernd, með því að hafa miðvikudaginn 23. nóvember 2005 orðið uppvís af því sem umráðamaður fjögurra katta að hafa ekki séð þeim fyrir viðunandi vistarverum, fullnægjandi fóðri, drykk og umhirðu, en kettirnir fundust lokaðir inni á salerni við kjallaraíbúð að Grænukinn 11 í Hafnarfirði, vannærðir og óhreinir, matardallar inni á salerninu voru tómir, ekkert drykkjarvatn var fyrir kettina og kattasandkassi hafði ekki verið þrifinn svo dögum skipti.

Telst háttsemi ákærðu varða við ákvæði 1. mgr. 3. gr., sbr. 1.m gr. 19. gr. laga um dýravernd nr. 15/1994.

Þess er krafist að ákærða verði dæmd til refsingar.“

Ákærða hefur skýlaust játað að hafa gerst sek um þá háttsemi sem henni er gefin að sök í ákæru. Er með þeirri játningu, sem er í samræmi við framlögð sakargögn, sannað að ákærða hafi gerst sek um þá háttsemi sem greinir í ákæru og er þar réttilega heimfærð til refsiákvæðis.

Ákærða hefur ekki áður sætt refsingum svo kunnugt sé. Í ljósi þessa þykir refsing hennar nú hæfilega ákveðin 50.000 króna sekt sem henni ber að greiða í ríkissjóð innan fjögurra vikna frá dómsuppsögu en sæta ella 4 daga fangelsi. Loks greiði ákærða skipuðum verjanda sínu, Þ-kvk-þgf H-kvk-þgf hdl., þóknun kr. 62.250,- að meðtöldum virðisaukaskatti. Annan kostnað leiddi ekki af málinu.

Ó-kvk-nf P-kvk-nf dómstjóri kvað upp dóm þennan.

DÓMSORÐ:

Ákærða, E-kvk-nf H-kvk-nf J-kvk-nf, greiði 50.000 krónur í sekt til ríkissjóðs innan fjögurra vikna frá dómsuppsögu en sæti ella 4 daga fangelsi.

Ákærða greiði skipuðum verjanda sínum, Þ-kvk-þgf H-kvk-þgf hdl., 62.250 krónur í málsvarnarlaun.

Ó-kvk-nf P-kvk-nf
S-362/2006

Mál þetta, sem dómtekið var 4. þ.m., er höfðað með ákæru sýslumannsins í Hafnarfirði 20. febrúar 2006 á hendur G-kk-þgf Þ-kk-þgf J-kk-þgf, kt. 000000-0000, Brattholti 3 í Hafnarfirði „fyrir nytjastuld og umferðarlagabrot, með því að hafa, aðfaranótt sunnudagsins 15. janúar 2006, um klukkan 02:14, tekið í heimildarleysi bifreiðina NE-534, þar sem hún stóð í bifreiðastæði við Snókerbarinn, Flatahrauni, Hafnarfirði, og ekið henni án þess að hafa öðlast ökuréttindi og undir áhrifum áfengis [...] afturárbak út úr bifreiðastæðinu uns hún hafnaði á bifreiðinni R-533“.

Telst þetta varða við 1. mgr. 259. gr. almennra hegningarlaga nr. 19/1940, sbr. lög nr. 20/1956, og 1. mgr. sbr. 3. mgr. 45. gr. og 1. mgr. 48. gr. umferðarlaga nr. 50/1987.

Í ákæru er þess krafist að ákærði verði dæmdur til refsingar og sviptingar ökuréttar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu, sem er í samræmi við framlögð sakargögn, að ákærði hafi, aðfaranótt sunnudagsins 15. janúar 2006, ekið bifreiðinni NE-534 þá leið sem í ákæru greinir án heimildar, undir áhrifum áfengis og án þess að hafa öðlast ökuréttindi. Með greindri háttsemi sinni braut ákærði gegn þeim lagaákvæðum, sem í ákæru greinir.

Áfengismagn í blóðsýni, sem tekið var úr ákærða eftir að akstri hans lauk, reyndist að teknu tilliti til reiknaðs fráviks vera 2,03 o/oo.

II.

Ákærði hefur unnið sér til refsingar samkvæmt 1. mgr. 259. gr. almennra hegningarlaga nr. 19/1940 og 1. mgr. 100. gr. umferðarlaga nr. 50/1987.

Ákærði hefur ekki áður sætt refsingu.

Refsing ákærða fyrir nytjastuld þykir hæfilega ákveðin fangelsi í 30 daga, en rétt þykir að fresta fullnustu hennar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga. Þá verður ákærða jafnframt gert að greiða 140.000 krónur í sekt til ríkissjóðs vegna þeirra brota á umferðarlögum sem hann er hér sakfelldur fyrir. Við ákvörðun sektar er litið til 5. mgr. 100. gr. umferðarlaga, sbr. 3. gr. laga nr. 57/1997. Verði sektin eigi greidd innan fjögurra vikna frá dómsbirtingu að telja skal ákærði í hennar stað sæta fangelsi í 10 daga.

Með vísan til 3. mgr. 102. gr. umferðarlaga, sbr. 8. gr. laga nr. 84/2004, ber að svipta ákærða ökurétti í tvö ár frá birtingu dóms þessa.

Dæma ber ákærða til að greiða allan sakarkostnað, sem samkvæmt yfirliti sækjanda nemur 30.264 krónum.

Þ-kk-nf I-kk-nf N-kk-nf héraðsdómari kvað upp dóm þennan.

D ó m s o r ð :

Ákærði, G-kk-nf Þ-kk-nf J-kk-nf, sæti fangelsi í 30 daga. Fresta skal fullnustu þeirrar refsingar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 140.000 krónur í sekt til ríkissjóðs og komi fangelsi í 10 daga í sektar stað, verði hún eigi greidd innan fjögurra vikna frá birtingu dómsins.

Ákærði er sviptur ökurétti í 2 ár frá birtingu dóms þessa að telja.

Ákærði greiði 30.264 krónur í sakarkostnað.

Þ-kk-nf I-kk-nf N-kk-nf
S-410/2006

Mál þetta, sem dómtekið var í dag, er höfðað með ákæru lögreglustjórans í Keflavík, útgefinni 6. mars 2006, á hendur ákærða H-kk-þgf S-kk-þgf, kt. 250555-4159, nú til heimilis að Háseylu 36, Innri- Njarðvík, fyrir að hafa, miðvikudaginn 16. nóvember 2005, ekið bifreiðinnio SE-634, sviptur ökurétti, suður Njarðarbraut í Njarðvík og inn á Fitjabakka og þar inn á vinnusvæði SEES ehf.

Brot ákærða er talið varða við 1. mgr. 48. gr. umferðarlaga nr. 50/1987.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991, um meðferð opinberra mála, en í ljósi skýlausrar játningar ákærða fyrir dómi, sem samrýmist framkomnum sakargögnum, þykir sannað að hann hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæðis.

Samkvæmt sakavottorði ákærða var hann sviptur ökurétti í 6 mánuði frá 6. september 2004 samkvæmt lögreglustjórasátt sama dag. Ákærði gekkst undir eftirtaldar þrjár lögreglustjórasáttir þar sem í öllum tilvikum var m.a. um að ræða sviptingarakstur samkvæmt 48. gr. umferðarlaga: Í fyrsta lagi 2. febrúar 2005 þar sem honum var gert að greiða 85.000 króna sekt í ríkissjóð, í öðru lagi 22. febrúar 2005 þar sem honum var gert að greiða 60.000 króna sekt og loks 7. júní 2005 þar sem honum var gert að greiða 100.000 króna sekt. Sáttin frá 22. febrúar 2005 fól í sér hegingarauka við brot ákærða samkvæmt sáttinni 2. febrúar s. á. Ákærði var síðan sviptur ökurétti í 2 ár frá 9. nóvember 2005 og gert að greiða 160.000 króna sekt vegna ölvunaraksturs samkvæmt dómi frá 25. október 2005.

Með broti því sem ákærði hefur nú verið sakfelldur fyrir gerðist hann sekur um ítrekun öðru sinni á 48. gr. umferðarlaga. Samkvæmt því þykir hæfileg refsing ákærða 30 daga fangelsi.

Þá ber að dæma ákærða til að greiða þóknun skipaðs verjanda síns, S-kk-ef H-kk-ef hrl., sem þykir hæfilega ákveðin 62.250 krónur að meðtöldum virðisaukaskatti. Annan kostnað leiddi ekki af meðferð málsins.

F-kk-nf H. A-kk-nf héraðsdómari kveður dóm þennan upp.

DÓMSORÐ

Ákærði, H-kk-nf S-kk-nf, sæti fangelsi í 30 daga.

Ákærða greiði þóknun skipaðs verjanda síns, S-kk-ef H-kk-ef hrl., 62.250 krónur.

F-kk-nf H. A-kk-nf

Rétt endurrit staðfestir.

Héraðsdómur Reykjaness 24. apríl 2006.
S-538/2006

Mál þetta sem dómtekið var í dag á grundvelli heimildarákvæðis 125. gr. laga nr. 19/1991 um meðferð opinberra mála, er höfðað með ákæru sýslumannsins í Hafnarfirði útgefinni 6. apríl 2006 á hendur K-kk-þgf N-x-x S-x-x, kt. 000000-0000, Vogagerði 27, Vogum, fyrir umferðarlagabrot og líkamsmeiðingar af gáleysi með því að hafa aðfararnótt sunnudagsins 21. ágúst 2005, ekið bifreiðinni YP-557 undir áhrifum áfengis (vínandamagn í blóði 1,03‰) og á röngum vegarhelmingi á móti umferð norður Reykjanesbraut við Straum í Hafnarfirði uns hann ók á bifreiðina BM-397 með þeim afleiðingum að ökumaður þeirrar bifreiðar, H-kk-nf I-kk-nf Á-kk-nf, kt. 060283-4519, hlaut liðbandaáverka og beinbrot á vinstra fæti.

Telst háttsemi ákærða varða við við 1. mgr. 4. gr., 1. mgr. 5. gr. og 1. sbr. 2. mgr. 45. gr., sbr. 1. mgr. 100. gr umferðarlaga nr. 50/1987, sbr. lög nr. 48/1997 sem og ákvæði 219. gr. almennra hegningarlaga nr. 19/1940, sbr. 5. gr. laga nr. 83/2005.

Þess er krafist að ákærði verði dæmdur til refsingar.

Með skýlausri játningu ákærða, sem er í samræmi við rannsóknargögn málsins þykir sannað að ákærður hefur gerst sekur um það atferli, sem honum er gefið að sök og rétt er fært til refsiákvæða í ákæru.

Ákærður hefur ekki skv. sakavottorði gerst áður brotlegur við refsilög. Þegar þetta er virt, ungur aldur ákærða og að hann hefur játað brot sitt greiðlega þykir refsing hans hæfilega ákveðin þannig að hann sæti fangelsi í 1 mánuð, en fresta þykir mega fullnustu refsingarinnar og falli hún niður að liðnum 2 árum haldi ákærður almennt skilorð samkv. 57. gr. almennra almennra hegningarlaga nr. 19/1940, sbr. lög nr. 22/1955. Þá greiði ákærður og 75.000 krónur í sekt og komi 6 daga fangelsi í stað sektarinnar verði hún eigi greidd innan 4ra vikna.

Samkvæmt 101. og 102. gr. umferðarlaga ber að svipta ákærða ökurétti í 1 ár frá deginum í dag að telja.

Dæma ber ákærða til greiðslu 40.799 króna í sakarkostnað.

DÓMSORÐ

Ákærði sæti fangelsi í 1 mánuð, en fresta skal fullnustu refsingar og niður skal hún falla að liðnum 2 árum haldi ákærði almennt skilorð 57. gr. almennra hegningarlaga nr. 19/1940, sbr. lög nr. 22/1955. Ákærði greiði ennfremur 75.000 í sekt til ríkissjóðs og komi 6 daga fangelsi í stað sektarinanr verði hún eigi greidd innan 4ra vikna.

Ákærði er sviptur ökurétti í 1 ár frá deginum í dag að telja.

Ákærði greiði 40.799 krónur í sakarkostnað.

G-kk-nf L. J-kk-nf
S-546/2006

Málið er höfðað með ákæru sýslumannsins í Hafnarfirði, útgefinni 6. apríl s.l. á hendur Ó-kk-þgf K-kk-þgf Ó-kk-þgf, kt. 000000-0000, Holtabyggð 4, Hafnarfirði, „fyrir brot gegn lögum um ávana- og fíkniefni, með því að hafa, föstudaginn 7. október 2005, umkl. 21:09, haft í vörslum sínum 1,55 gr. af tóbaksblönduðu kannabisefni er hann geymdi í peysuvasa sínum og lögregla fann við leit á ákærða þar sem hann hafði verið farþegi í bifreiðinni UF-204 við Reykjavíkurveg 50, Hafnarfirði.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001

Þess er krafist að ákærði verði dæmdur til refsingar og að ákærði sæti upptöku á 1,55 gr. af tóbaksblönduðu kannabisefni, samkvæmt heimild í 6. mgr. 5. gr. laga nr. 65/1974, sbr. lög nr. 68/2001“

Ákærði sótti ekki þing er mál þetta var tekið fyrir í dag og tilkynnti eigi forföll. Verður málið því dæmt samkvæmt 1. mgr. 126. gr. oml. enda var þess getið í fyrirkalli, sem ákærða var sjálfum birt á löglegan hátt, að svo mætti fara með málið. Telst ákærði hafa framið brot það sem honum er gefið að sök og verður refsing hans, sem eigi hefur áður sætt refsiviðurlögum sem hér skipta máli, ákveðin 31.000 króna sekt til ríkissjóðs, en vararefsing sektar 4 daga fangelsi. Þá skal ákærði sæta upptöku á fíkniefnum eins og segir í dómsorði.

Engan sakarkostnað leiddi af málinu.

A-kvk-nf H-kvk-nf J-kvk-nf fulltrúi sýslumanns í Hafnarfirði fór með málið af hálfu ákæruvalds.

Dóm þennan kveður upp S-kk-nf S-kk-nf héraðsdómari.

DÓMSORÐ

Ákærði, Ó-kk-nf K-kk-nf Ó-kk-nf, greiði 31.000 krónur í sekt til ríkissjóðs innan fjögurra vikna frá dómsbirtingu en sæti ella 4 daga fangelsi.

Ákærði sæti upptöku á 1,55 grömmum af tóbaksblönduðu kannabisefni, sem lögreglan lagði hald á við rannsókn málsins.

Enginn sakarkostnaður er í málinu.

S-kk-nf S-kk-nf
S-550/2006

Málið er höfðað með ákæru sýslumannsins í Hafnarfirði, útgefinni 6. apríl s.l. á hendur F-kk-þgf V-kk-þgf F-kk-þgf, kt. 000000-0000, Ásabraut 13, Grindavík, „fyrir brot gegn lögum um ávana- og fíkniefni, með því að hafa, aðfaranótt föstudagsins 8. júlí 2005, um kl. 01:26, haft í vörslum sínum 0,6 gr. af tóbaksblönduðu kannabisefni er lögregla fann fyrir aftan farþegasæti bifreiðarinnar NO-635 við leit í henni á lögreglustöðinni, Flatahrauni 11, Hafnarfirði.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og að ákærði sæti upptöku á 0,6 gr. af tóbaksblönduðu kannabisefni, samkvæmt heimild í 6. mgr. 5. gr. laga nr. 65/1974, sbr. lög nr. 68/2001.“

Ákærði sótti ekki þing er mál þetta var tekið fyrir í dag og tilkynnti eigi forföll. Verður málið því dæmt samkvæmt 1. mgr. 126. gr. oml. enda var þess getið í fyrirkalli, sem ákærða var sjálfum birt á löglegan hátt, að svo mætti fara með málið. Telst ákærði hafa framið brot það sem honum er gefið að sök og verður refsing hans, sem eigi hefur áður sætt refsiviðurlögum sem hér skipta máli, ákveðin 28.000 króna sekt til ríkissjóðs, en vararefsing sektar 2 daga fangelsi. Þá sæti ákærði upptöku á fíkniefnum eins og segir í dómsorði.

Engan sakarkostnað leiddi af málinu.

A-kvk-nf H-kvk-nf J-kvk-nf fulltrúi sýslumanns í Hafnarfirði fór með málið af hálfu ákæruvalds.

Dóm þennan kveður upp S-kk-nf S-kk-nf héraðsdómari.

DÓMSORÐ

Ákærði, F-kk-nf V-kk-nf F-kk-nf, greiði 28.000 krónur í sekt til ríkissjóðs innan fjögurra vikna frá dómsbirtingu en sæti ella 2 daga fangelsi.

Ákærði sæti ákærði upptöku á 0,6 gr. af tóbaksblönduðu kannabisefni.

Enginn sakarkostnaður er í málinu.

S-kk-nf S-kk-nf
S-551/2006

Málið er höfðað með ákæru sýslumannsins í Hafnarfirði, útgefinni 6. apríl sl. á hendur ákærða, B-kvk-þgf E-kvk-þgf Z-kvk-þgf J-kvk-þgf, kt. 000000-0000, Asparholti 3, Álftanesi, „fyrir brot gegn lögum um ávana- og fíkniefni, með því að hafa fimmtudaginn 17. nóvember 2005, um kl. 17:02, haft í vörslum sínum til sölu og dreifingar, 275 stykki af amfetamíntöflum, samtals 43,13 g. og 25,81 g. af amfetamín-töflumulningi, er hún geymdi í sjúkrakassa er lögregla fann í fataskáp í svefnherbergi ákærðu við húsleit á heimili hennar að Asparholti 3, 101, Álftanesi.

Telst þessi háttsemi varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985, sbr. lög nr. 10/1997, sbr. lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærða verði dæmd til refsingar og að 275 stykki af amfetamíntöflum og 25,81 g. af amfetamín-töflumulningi, sem lögregla lagði hald á í þágu rannsóknar málsins, verði gerð upptæk skv. 6. mgr. 5. gr. laga nr. 65/1974, sbr. lög nr. 10/1997 og nr. 68/2001 og 2. mgr. 14. gr. reglugerðar nr. 233/2001, sbr. reglugerð nr. 248/2002.“

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærðu, sem samrýmist öðrum gögnum málsins, telst sannað að hún hafi gerst sek um þá háttsemi sem henni er gefin að sök í ákæru og þar er réttilega færð til refsiákvæða.

Ákærða á ekki að baki neinn sakaferil.

Þykir refsing hennar hæfilega ákveðin 2 mánaða fangelsi. Ákærða er einstæð tveggja barna móðir og hefur farið í meðferð eftir að brot hennar átti sér stað. Þykir rétt að skilorðsbinda refsingu hennar og að hún skuli niður falla að liðnum 2 árum haldi hún almennt skilorð 57. gr. alm. hgl.

Loks ber að dæma ákærðu til að greiða allan sakarkostnað sem nemur 127.234 krónum.

A-kvk-nf H-kvk-nf J-kvk-nf ftr. sýslumanns í Hafnarfirði sótti málið af hálfu ákæruvalds.

DÓMSORÐ:

Ákærða, B-kvk-nf E-kvk-nf Z-kvk-nf, sæti fangelsi í tvo mánuði en fresta skal fullnustu refingar og hún niður falla að liðnum 2 árum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði 127.234 krónur í sakarkostnað.

S-kk-nf S-kk-nf
S-626/2006

Mál þetta, sem tekið var til dóms 19. maí sl. á grundvelli heimildarákvæðis 125. gr. laga nr. 19/1991 um meðferð opinberra mála, höfðaði lögreglustjórinn í Kópavogi með ákæru, útgefinni 25. apríl 2006, á hendur ákærða, A-x-x S-x-x, kt. 000000-0000, Reynihvammi 24, Kópavogi, fyrir þjófnað, með því að hafa fimmtudaginn 22. desember 2005, stolið skyrtu og jakka, samtals að verðmæti kr. 13.480, í verslun Top Shop í Smáralind við Hagasmára 1 í Kópavogi.

Háttsemi ákærða er talin varða við 244 gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Ákærði hefur skýlaust játað að hafa gerst sekur um þá háttsemi sem honum er gefin að sök í ákæru. Er með þeirri játningu, sem er í samræmi við framlögð sakargögn, sannað að ákærði hafi gerst sekur um þá háttsemi sem greinir í ákæru og þar er réttilega heimfærð til refsiákvæðis.

Samkvæmt sakavottorði ákærða gekkst hann undir lögreglustjórasátt árið 1998 vegna ölvunaraksturs. Var honum gert að greiða sekt og hann sviptur ökurétti. Sama ár var ákærði dæmdur fyrir ítrekaðan ölvunarakstur og fyrir sviptingarakstur. Hlaut hann sekt og sviptingu ökuréttar í 2 ár. Á árinu 2000 gekkst ákærði undir lögreglustjórasátt vegna ítrekaðs sviptingaraksturs. Var honum gert að greiða 100.000 króna sekt. Á árinu 2003 var ákærði dæmdur í 30 daga fangelsi og hann sviptur ökurétti ævilangt fyrir ítrekaðan ölvunarakstur og akstur sviptur ökurétti. Loks var ákærði þann 24. október 2003 dæmdur í 60 daga fangelsi, skilorðsbundið í 2 ár fyrir brot gegn 244. gr. almennra hegningarlaga. Ákærði hélt skilorðið.

Ákærði hefur nú gerst sekur um ítrekað þjófnaðarbrot. Þykir refsing hans því hæfilega ákveðin fangelsi í þrjá mánuði. Á hinn bóginn þykir rétt að ákveða að fullnustu refsingarinnar skuli frestað og hún niður falla að liðnum 3 árum haldi ákærði almennt skilorð 57. gr. almennra hegningarlaga nr. 19/1940, sbr. lög nr. 22/1955.

Engan sakarkostnað leiddi af málinu.

F-kk-nf H. A-kk-nf héraðsdómari kveður upp dóm þennan.

DÓMSORÐ:

Ákærði, A-x-x S-x-x, sæti fangelsi í þrjá mánuði, en fullnustu refsingarinnar skal frestað og hún niður falla að liðnum 3 árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. lög nr. 22/1955.

F-kk-nf H. A-kk-nf

Rétt endurrit staðfestir.

Skrifstofa Héraðsdóms Reykjaness 24. maí 2006.
S-627/2006

Mál þetta, sem tekið var til dóms 19. maí sl. á grundvelli heimildarákvæðis 125. gr. laga nr. 19/1991 um meðferð opinberra mála, höfðaði lögreglustjórinn í Kópavogi með ákæru, útgefinni 25. apríl 2006, á hendur ákærða, S-kk-þgf M-kk-þgf, kt. 000000-0000, Frostafold 6, Reykjavík, fyrir eftirtalin þjófnaðarbrot framin föstudaginn 17. mars 2006:

a) með því að hafa farið í heimildarleysi inn í geymslu í húsnæði að Lindasmára 5 í Kópavogi og stolið þaðan 150 geisladiskum og þremur hátölurum ásamt snúrum í hljómflutningstæki, samtals að verðmæti kr. 247.000.

b) með því að hafa stolið Hewlett Packard tölvu, að áætluðu verðmæti kr. 70.000, úr upplýsingaborði verslunarmiðstöðvarinnar Smáralind að Hagasmára 1 í Kópavogi.

Háttsemi ákærða er talin varða við 244 gr. almennra hegningarlaga nr. 19/1940.

Þess er krafist að ákærða verði dæmd til refsingar.

Ákærði hefur skýlaust játað að hafa gerst sekur um þá háttsemi sem honum er gefin að sök í ákæru. Er með þeirri játningu, sem er í samræmi við framlögð sakargögn, sannað að ákærði hafi gerst sek um þá háttsemi sem greinir í ákæru og þar er réttilega heimfærð til refsiákvæðis. Þeir munir sem ákærði tók ófrjálsri hendi komust allir til skila til réttra eigenda óskemmdir.

Ákærði á að baki talsverðan sakarferil, sem hófst árið 1985. Á árunum 1985 til 1988 hlaut ákærði sex sinnum dóma aðallega fyrir brot gegn 244. gr. almennra hegningarlaga en einnig fyrir brot gegn 1. mgr. 155. gr. og var ákærði í öllum tilvikum dæmdur í fangelsi, sem var skilorðsbundið í fyrstu tveimur dómunum. Frá árinu 2000 hefur ákærði margsinnis hlotið refsingu fyrir réttindaleysi við akstur og fyrir ölvunarakstur. Á árinu 2004 gekkst ákærði tvívegis undir lögreglustjórasáttir vegna þjófnaðarbrota og þá var ákærði með dómi Hæstaréttar 17. nóvember 2005 dæmdur í 6 mánaða fangelsi fyrir þjófnað og akstur sviptur ökurétti. Með þeim dómi var staðfestur dómur Héraðsdóms Reykjavíkur frá 27. maí 2005. Þann 4. apríl 2006 var ákærði dæmdur í þriggja mánaða fangelsi fyrir þjófnaðarbrot og fíkniefnabrot. Loks var ákærði með dómi Héraðsdóms Reykjavíkur 31. maí sl. dæmdur í 5 mánaða fangelsi fyrir umferðarlegabrot. Með þessum dómi var ákærða dæmdur hegningarauki við dóminn frá 4. apríl sl. Brot þau sem ákærði er nú sakfelldur fyrir voru framin áður en hann hlaut dómana 4. apríl og 31. maí sl. Ber því samkvæmt 78. gr. almennra hegningarlaga að dæma ákærða hegningarauka. Ákærði hefur játað brot sín hreinskilnislega og er það virt honum til refsilækkunar. Öll verðmætin sem ákærði stal komust til skila og varð því ekkert fjártjón af brotum hans. Að þessu virtu og með hliðsjón af sakaferli ákærða svo og með hliðsjón af 77. gr. og 78 gr almennra hegningarlaga, þykir refsing ákærða hæfilega ákveðin fangelsi í tvo mánuði.

Engan sakarkostnað leiddi af málinu.

F-kk-nf H. A-kk-nf héraðsdómari kveður upp dóm þennan.

DÓMSORÐ:

Ákærði, S-kk-nf M-kk-nf, sæti fangelsi í tvo mánuði.

F-kk-nf H. A-kk-nf
S-726/2006

Málið er höfðað með ákæru lögreglustjórans í Hafnarfirði, útgefinni 23. maí 2006 á hendur H-kk-þgf H-kk-þgf R-kk-þgf, kt. 000000-0000, Heiðvangi 24, Hafnarfirði, "fyrir brot gegn lögum um ávana- og fíkniefni, með því að hafa, fimmtudaginn 17. nóvember 2005, um kl. 22:58, haft í vörslum sínum 9,54 g af amfetamíni er hann henti frá sér inn í garð við Öldugötu 3, Hafnarfirði, er lögregla veitti honum athygli þar sem hann var á gangi.

Telst háttsemi þessi varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og að ákærði sæti upptöku á 9,54 g af amfetamíni, samkvæmt heimild í 6. og 7. mgr. 5. gr. laga nr. 65/1974, sbr. lög nr. 68/2001, sbr. reglug. nr. 233/2001."

Ákærði sótti ekki þing er mál þetta var tekið fyrir í dag og tilkynnti ekki forföll. Verður málið því dæmt skv. 1. mgr. 126. gr. oml. enda var þess getið í fyrirkalli, er ákærða var birt sjálfum á löglegan hátt, að svo mætti fara með málið. Telst ákærði hafa framið brot það sem honum er gefið að sök og réttilega er fært til refsiákvæðis í ákæru.

Sakarferill ákærða er með þeim hætti, að frá árinu 1993 hefur hann hlotið 6 dóma, þar sem hann hefur verið dæmdur til að sæta fangelsi í rúmlega 9 mánuði skilorðsbundið og einnig til greiðslu sektar og var hann aðallega sakfelldur fyrir brot á 1. mgr. 155. gr.og 217. almennra hegningarlaga og var honum og gert að greiða sekt fyrir brot á lögum nr. 65/1974, en vegna brota á þeim lögum voru og gerðar við ákærða tvær viðurlagaákvarðanir, þar sem honum var gert að greiða sektir.

Refsing ákærða þykir nú hæfilega ákveðin 105.000 króna sekt og komi 8 daga fangelsi í stað hennar verði hún eigi greidd innan 4ra vikna .

Samkvæmt 6. og 7. gr. laga nr. 65/1974 sæti ákærði upptöku á 9,54 grömmum af amfetamíni.

Enginn sakarkostnaður er í málinu.

DÓMSORÐ

Ákærði, H-kk-nf H-kk-nf R-kk-nf, greiði 105.000 krónur í sekt til ríkissjóðs innan fjögurra vikna frá dómsbirtingu en sæti ella 8 daga fangelsi.

Ákærði sæti upptöku á 9,54 grömmum af amfetamíni.

G-kk-nf L. J-kk-nf